ועדת הפנים והגנת הסביבה, כנסת 20, פרוטוקול מספר 82, 2015-12-15 09:00

יואב בן צור: אנחנו פותחים את הישיבה עם הנושא העלה חבר הכנסת מיקי לוי וגם הראל מרגלית.

יואב בן צור: בנושא: אובדן ונטישת, עסקים ועוסקים, את הרובע היהודי בירושלים נוכח ההזנחה והיעדר הפיקוח.

יואב בן צור: דבר ראשון אנחנו ניתן את זכות הדיבור לחבר הכנסת מיקי לוי.

יואב בן צור: בבקשה.

מיקי לוי: בוקר טוב אדוני היושב ראש.

מיקי לוי: תודה רבה ובאמת תודה רבה לוועדה על ההיענות לדיון מהיר בנושא הרובע היהודי.

מיקי לוי: אני בעברי, בשנת 1982 הייתי מפקד העיר העתיקה, אני מכיר כל פיסת קרקע, כל מרצפת, כל חנות והנושא של הרובע קרוב לליבי - - -

יואב בן צור: אתה אומר שיש לארז סיכוי.

מיקי לוי: כן, לארז יש סיכוי.

מיקי לוי: אני לא אגזים אם אני אגיד שאנחנו עומדים בפני אובדן הרובע ונפילת הרובע פעם שנייה.

מיקי לוי: אני אומר דברים קשים מאוד, אם לאנשים מסביב לשולחן הזה יהיה אומץ הם יגידו את כל הדברים על השולחן כדי לראות איך אנחנו מונעים את נפילתו של הרובע היהודי פעם נוספת לאחר שהחזרנו אותו אלינו אחרי "ששת הימים".

מיקי לוי: אני דווקא אתחיל מהצד שקרוב לליבי, צד המשטרה.

מיקי לוי: מצב הביטחון, יש עליות וירידות והכול בהתאם לאווירה הסופית, אבל אין ספק שברובע היהודי איש הישר בעיניו יעשה.

מיקי לוי: חלק מהעסקים נסגרים, תיירים מדירים את רגליהם.

מיקי לוי: בבדיקות שעשיתי קיבלתי שגם כבודו עושה עבודה טובה מאוד.

מיקי לוי: אני לא יודע אם אתה ממונה, אבל התושבים הרעיפו עליך מילים טובים, אבל אמרו לי: 'ידיו כבולות, הוא לא יכול לעשות כלום, הוא לא יכול לתת הרבה דוחות'.

מיקי לוי: יש את כל הקטנועים שנכנסים ומסכנים את התושבים וסוגרים את העסקים.

מיקי לוי: אני רוצה שתדע שמנהלת הרובע העבירה את הנושא של הניקיון חזרה לעיריית ירושלים.

מיקי לוי: אמרו לי שיש איזה שיפור בעניין הזה.

מיקי לוי: חצי מהבתים ברובע סגורים כי הבתים הושכרו או נמכרו לתושבי חוץ ואז חצי מהבתים ברובע סגורים.

מיקי לוי: תיירים לא מגיעים.

מיקי לוי: אתמול עשינו סיבוב וראיתי שגן התקומה שהיו להתחיל בשיפוצים שלו עכשיו, וכל אזרח שמגיע לשם רואה.

מיקי לוי: אגב, שלא תגידו לי שאין כסף, אני הייתי שם.

מיקי לוי: רק בשנה שעברה העברנו 400 מיליון שקל לעיריית ירושלים והשנה מעבירים כמה מאות מיליונים לעיריית ירושלים, אז אל תגידו לי: 'אין כסף'.

<קריאה: יש גם תוספת של 100 מיליון.

מיקי לוי: יש גם תוספת של 100 מיליון.

מיקי לוי: אל תגידו לי, אנשי מנהלת הרובע או עיריית ירושלים, שאין כסף לשפץ את גן התקומה, אני לא רוצה לקחת את הזמן, אני רוצה שתשמעו את התושבים.

מיקי לוי: בבקשה אדוני היושב ראש, אני רוצה תשמע את הנציגים שבאים משם.

מיקי לוי: אני מדבר מדם ליבי.

מיקי לוי: כפות הרגליים שלי עברו מעל הגגות.

מיקי לוי: אני שם הרבה מאוד שנים, אני לא גר שם, אבל אני מכיר כל שיבר, הרובע מאוד מאוד קרוב לליבי.

מיקי לוי: כשפנו אלי חשבתי שראוי שהכנסת תדון ותשמע את המצוקה לפני שיהיה מאוחר מדי.

מיקי לוי: אנחנו בדקה ה-90, כלשון הכדורגל.

מיקי לוי: באמת, אם יהיה לכם אומץ, אני לא בא לנגח את מנהלת הרובע ואני לא בא לנגח שום דבר, לא את עיריית ירושלים.

מיקי לוי: אני רוצה לראות איך אנחנו עושים שינוס מותניים ואיחוד כוחות כדי להציל את הרובע היהודי מהמצב הקטסטרופלי שבו הוא נמצא, חברים.

מיקי לוי: אני אפסיק כדי שמי שבאמת חי שם ייתן לך את התחושה.

מיקי לוי: תודה רבה אדוני.

יואב בן צור: תודה רבה.

יואב בן צור: הרובע היהודי חשוב לכולם, לכל עם ישראל כולו כמו הכותל והסביבה וכדומה.

יואב בן צור: אני רוצה לבקש מאיתי בצלאל מנכ"ל החברה לפיתוח הרובע.

יואב בן צור: בבקשה.

<איתי בצלאל: קודם כל אני שמח שהדיון הגיע לכנסת לוועדת הפנים.

<איתי בצלאל: אני חושב שהנושא מאוד חשוב.

<איתי בצלאל: מדובר במקום החשוב ביותר לעם ישראל ובוודאי גם בעולם.

<איתי בצלאל: מיקי, צריך רק להעמיד דברים על דיוקם.

<איתי בצלאל: החברה העבירה את האחריות על השטחים הציבוריים ברובע כבר בשנת 1996, לפני כעשרים שנה.

<איתי בצלאל: החברה לא מטפלת בשטחים הציבוריים כך שכל תלונה או בעיה שיש בנוגע לשטחים הציבוריים, אני מציע, להפנות לעירייה - - -

יואב בן צור: רק בניקיון או גם בשאר הדברים?

<איתי בצלאל: כל האחריות על שטחים ציבוריים - - -

יואב בן צור: גם בנושאים של פיתוח?

<איתי בצלאל: לא.

<איתי בצלאל: ניקיון.

<איתי בצלאל: החברה מנהלת את נושאי הפיתוח ודווקא יש מספר רב של פרויקטים שאנחנו מקדמים בשטח כדי לקדם את האזור הזה.

<איתי בצלאל: ניקיון ותחזוקה שייכים לעירייה ובאחריות העירייה.

<איתי בצלאל: החברה לא מקבלת אף שקל מסכומי הארנונה.

<איתי בצלאל: כל הסכומים שהסוחרים והתושבים מעבירים עוברים לעירייה, אני מעריך, לצורך ניקיון ואחזקה ועוד דברים.

<איתי בצלאל: יתרה מכך, החברה כדי לעזור, לעזור לקדם את המקום היא הקצתה חניונים שהם בעצם בכלל לתב"ע לבנייה.

<איתי בצלאל: חניונים פרטיים היא הקצתה לטובת סוחרים ותושבים ללא מטרת רווח.

<איתי בצלאל: אנחנו אפילו נמצאים בגירעון שם, כרגע אנחנו נמצאים באיזה הליך לצמצום הגירעון.

<איתי בצלאל: אנחנו בעצם מסבסדים חנייה של אנשים במגרשים ששייכים למדינה, שייכים לחברה.

יואב בן צור: אבל אדם שרוצה לבקר ברובע אין לו איזה חניון קרוב שנמצא שם.

יואב בן צור: הוא צריך להחנות בממילא או בהר ציון.

<איתי בצלאל: כן.

<איתי בצלאל: בעיקר בממילא, בהר ציון יחסית החניון קטן.

<איתי בצלאל: אנחנו מקדמים עכשיו תכנית גדולה לחנייה לכ-600 מקומות חנייה עד לסלע באזור החניונים, עם כניסה מתחת לחומה.

<איתי בצלאל: אנחנו נמצאים כבר בשלב של תב"ע, מקדמים את - - -

מיקי לוי: מה, מעל לחניון לעשות קומה שנייה?

<איתי בצלאל: מתחת לחניון.

יואב בן צור: זה הכנסייה שם.

<איתי בצלאל: לא.

<איתי בצלאל: זה יותר מערבית מהכנסייה.

מיקי לוי: זה כבר מבורך.

<קריאה: מה עם התכנית עם הרכבל?

<קריאה: כמו שאתה יודע, אני בתפקידי שנה.

יואב בן צור: בואו לא נפריע.

יואב בן צור: תגיד את הדברים שלך ואחר כך מי שרוצה להתייחס.

יואב בן צור: בבקשה לא דו-שיח באמצע הדיון.

יואב בן צור: בבקשה.

<איתי בצלאל: אני מסכים עם מיקי שישנם מספר דברים שצריך להיות מטופלים באופן דחוף.

<איתי בצלאל: אני גם שלחתי מכתב לעירייה, כמה מכתבים.

<איתי בצלאל: הבאתי איתי את המכתב האחרון שבו התרעתי על המצב החמור של רכבים שמסתובבים בסמטאות הרובע.

<איתי בצלאל: גם המשטרה קיבלה העתק, גם העירייה ועוד גורמים באזור.

<איתי בצלאל: פעם טענו נגד החברה שיש לה אינטרס שיחנו בסמטאות הרובע כי זה עוזר למצוקת החנייה – לא מיניה ולא מקצתה.

<איתי בצלאל: אני חושב שזה חמור מאוד שאנשים חונים בסמטאות הרובע.

<איתי בצלאל: המקום החשוב הזה נראה כמו מגרש חנייה של שיקגו משהו.

<איתי בצלאל: זה דבר שלא יכול להיות.

<איתי בצלאל: אני כבר כתבתי כמה מכתבים והוצאתי, התרעתי וקיימתי פגישות גם עם המשטרה וגם העירייה וגם עם מנכ"ל העירייה - - -

יואב בן צור: גם לא לתושבי הרובע?

<איתי בצלאל: יש חנייה, בשביל זה החניון.

יואב בן צור: אז למה מתירים להיכנס?

מיקי לוי: תראה, הכול נהייה ג'ונגל שם.

<איתי בצלאל: כדאי שתראו את המכתב שיצא לעירייה עם כל ההסבר.

<איתי בצלאל: סמכות של האכיפה, לחברה אין סמכויות אכיפה.

יואב בן צור: כן, אבל למה אין מחסום שם בכניסה?

<איתי בצלאל: יש מחסום בכניסה.

יואב בן צור: השומר שבבודקה פותח אותו.

יואב בן צור: אז למה הוא פותח?

<איתי בצלאל: יש מחסום כניסה וישנו נוהל שמבין כשצריך לפרוק או סחורה או דברים כאלה או ילדים בשעה מאוחרת, אז יש נוהל ונותנים להיכנס.

<איתי בצלאל: אני לא חושב שנכון שהחברה תהייה אחראית על מחסום כזה ולכן גם בעניין הזה הוצאתי מכתב שאני מרים את המחסום הזה, שאני לא אחראי.

יואב בן צור: מי צריך להיות אחראי?

<איתי בצלאל: העירייה או המשטרה או מי שלא יהיה, מי שאמר שאין כניסה.

יואב בן צור: מי אחראי על החניון?

<איתי בצלאל: על החניון אחראית החברה.

יואב בן צור: אז באותה מידה היא צריכה להיות אחראית על המחסום, למה לא?

<איתי בצלאל: על החניון בוודאי החברה אחראית.

<איתי בצלאל: ישנו מעבר נוסף לתוך סמטאות הרובע.

<איתי בצלאל: סמטאות הרובע הם לא באחריות החברה.

<איתי בצלאל: סמטאות הרובע באחריות העירייה או בסמכות האכיפה של המשטרה.

<איתי בצלאל: החברה לא הצליחה לדעת מי חונה שם ומי לא חונה שם, לתת דוחות.

<איתי בצלאל: זו לא אחריות החברה וגם אין לה יכולת לטפל בבעיה כזאת.

יואב בן צור: אני שואל אותך שאלה פשוטה.

יואב בן צור: נכנס עכשיו תושב שרוצה לפרוק, לצורך העניין, איך אתה יכול לפקח עליו שהוא יוציא את הרכב שלו חזרה?

<איתי בצלאל: אני לא יכול.

יואב בן צור: מן הסתם גם אם תהייה שם משטרה.

יואב בן צור: היא תרדוף אחריו עד הבית שלו, תגיד לו תחזיר את האוטו?

<איתי בצלאל: אני לא חושב שאפשר לומר דבר כזה כבוד היושב ראש, שלמשטרה אין את היכולות לטפל בבעיה כזאת.

<איתי בצלאל: ישנם דוחות, ישנם שוטרים שיכולים להוציא אנשים החוצה.

<איתי בצלאל: אם נכנסים אנשים לחנות במקום ולא יוצאים - - -

יואב בן צור: אפשר ארז שת- - -

<איתי בצלאל: דרך אגב, הייתה גם וועדת חנייה בעירייה לאחרונה שגם דנה בנושא הזה.

<איתי בצלאל: הוצע שם שתהיינה שעות לפריקה וטעינה עם התחשבויות, יכול להיות שאפילו בלילה יתנו כניסה חופשית לתוך האזור בלי חנייה, או שיחנו ויצאו עד שבע בבוקר.

<איתי בצלאל: יש כמה רעיונות.

יואב בן צור: אבל השבילים האלה הם לא בשביל רכב.

יואב בן צור: כמו שאומר מיקי, הרבה מרצפות שבורות כתוצאה מהעומס שנכנס לשם וכו'.

<איתי בצלאל: אני מגיע לבעיה הבאה.

<איתי בצלאל: יש תקציב, אני עוד זוכר אותו כשהייתי בהרל"י (הרשות לפיתוח ירושלים) לפני עשרים שנה.

<איתי בצלאל: כמה פעמים דיברו על תקציב לשיפור תשתיות.

<איתי בצלאל: כמו שאמר מיקי, המצב של התשתיות מאוד גרוע באזור הזה.

<איתי בצלאל: העירייה מתנה את ביצוע התשתיות האלה, זה בסביבות משהו כמו 50 מיליון שקל.

<איתי בצלאל: יש שם תשתיות, כל מי שגר שם וכל מי שעובר שם יודע שסכנת נפשות שם: רטיבות, נזילות.

<איתי בצלאל: הם מתנים את זה בהוצאת רכבים.

<איתי בצלאל: הם אומרים: 'אנחנו נתקן, אבל רכבים יבואו עוד פעם ויהרסו את זה'.

<איתי בצלאל: בואו נוציא את הרכבים.

<איתי בצלאל: אז קודם כל בואו נוציא את הרכבים - - -

יואב בן צור: איתי, יש משהו שקצת מציק לי.

יואב בן צור: יש פרויקטים בעשרות מיליוני שקלים שנעשים בתוך הרובע ועצם התשתיות - - -

<איתי בצלאל: מאות - - -

יואב בן צור: מאות מיליונים.

יואב בן צור: בעצם התשתיות במה שאנשים צריכים ביום-יום, לא בשאו, לא ביופי, לא בדברים הגרנדיוזים שעושים שם, לא מושקע כמעט כלום.

יואב בן צור: אני צודק?

<איתי בצלאל: צודק, מאוד צודק.

<איתי בצלאל: אני חושב שצריך הרבה יותר לעשות בנושא.

<איתי בצלאל: אני גם דיברתי בנושא של הפיקוח, לצערי גם הפיקוח לוקה בחסר.

<איתי בצלאל: מאוד בולט שם הסיפור של הוצאת האשפה שלא בשעות שנכונות לתושבים ועוד פעם הרכבים והאופנועים.

<איתי בצלאל: שדרוג התשתיות עצמן, בוודאי.

מיקי לוי: מי פה מעיריית ירושלים חוץ ממך?

מיקי לוי: עליך חקרתי, אמרו לי שאתה עוסק - - -

<קריאה: פיתוח עסקי.

מיקי לוי: אתה מהפיתוח העסקי?

מיקי לוי: זאת אומרת אדוני שעיריית ירושלים שוב פעם מזלזלת בוועדת - - -

יואב בן צור: בוא נשמע את עיריית ירושלים.

מיקי לוי: יש פיתוח עסקי.

<נטלי רוז: אנחנו לא מעיריית ירושלים.

<נטלי רוז: אנחנו מהמשרד לענייני ירושלים.

יואב בן צור: הם לא מעיריית ירושלים.

יואב בן צור: מי מעיריית ירושלים?

יואב בן צור: אילן ששון.

מיקי לוי: נראה לי שבסופו של דבר אנחנו נצטרך להתנות את העברה של 400 מיליון שקל לעיריית בירושלים בזה שהם יתחייבו לעשות תיקון תשתיות.

יואב בן צור: היה צריך להגיד להם שלא דודי נמצא פה עכשיו בישיבה, אז היו מגיעים אנשים יותר בכירים.

מיקי לוי: אה, הבנתי את המנכ"ל.

מיקי לוי: הוא בוחר מתי להגיע ומתי לא.

מיקי לוי: הבנתי אותו.

יואב בן צור: סליחה.

יואב בן צור: אילן בבקשה.

<אילן ששון: בוקר טוב.

<אילן ששון: כמה דברים.

<אילן ששון: קודם כל אני אתן רקע על האגף שלנו כי אנחנו בהליך של אגף חדש.

<אילן ששון: אנחנו עשינו אגף שנקרא 'אגף רב תכליתי'.

<אילן ששון: לקחנו את פקחי החנייה ואת הפיקוח העירוני, חיברנו אותם.

<אילן ששון: העברנו קורסים חופפים והפקח החדש עושה גם את הדוחות החנייה וגם את "חוק עזר עירוני סדר ורוכלין'".

<אילן ששון: בנושא הזה השגנו 300 מפקחים, 280 מפקחים שיתפרסו על כל העיר.

<אילן ששון: בכל תא ותא בזמן אמת יהיה פקח.

<אילן ששון: למה אני אומר את זה, כי היום הגדרנו בכל העיר העתיקה, הכנסנו שם 11 מפקחים, קצת לתוך הרובע היהודי שיבואו שמה לפחות עד שש בערב כל יום.

מיקי לוי: כמה בעיר העתיקה שבין החומות.

מיקי לוי: אדם אחד?

<אילן ששון: בין החומות יש שני פקחים פלוס עוד אחד שיהיה ברובע היהודי, קבוע, בחור בשם דן - - -

מיקי לוי: שלושה?

<אילן ששון: שניים בתוך החומות ואחד בתוך הרובע בנפרד.

<אילן ששון: שנייה, אני אסביר - - -

מיקי לוי: אין לי שום טענות אליך.

מיקי לוי: זה שום דבר ל-40 אלף איש בצורת חיים כזאת.

<אילן ששון: שנייה, שנייה.

<אילן ששון: נושא כל הוצאת הסחורה, אנחנו טוענים לקידום עסקים וכשהייתה חריגה של הוצאת סחורה אנחנו טיפלנו בהתאם וגם נתנו קנסות.

<אילן ששון: יש פה פירוט של קנסות.

<אילן ששון: יש לי גם תמונות של מה שהיה ומה שנעשה לפחות בשבועיים-שלושה האחרונים.

<אילן ששון: דרך אגב, יש כתבה בעיתונים ביום שישי הבא שאנחנו אוכפים ביתר שאת בעיר העתיקה.

<אילן ששון: בדיוק הפוך, לא חשוב, את זה תראו לבד.

<אביר נשיא: מתי נתתם דוח בעיר העתיקה ברובע - - -

יואב בן צור: סליחה, עם כל הכבוד אתה לא שואל אף אחד.

יואב בן צור: תהיינה לך שאלות, תרשום אותן, כשיגיע תורך נדבר.

יואב בן צור: תודה.

<אילן ששון: דרך אגב, סתם רק כהערת ביניים.

<אילן ששון: ביום שישי יש כתבה עלינו בנושא שאנחנו אוכפים ביתר שאת בעיר העתיקה ובמיוחד בנושא העישון.

<אילן ששון: את זה אתה תראה בעיתון, תראה שאני צודק ולא טועה.

<אילן ששון: אני הבאתי נתונים על הרובע היהודי שאנחנו כן אוכפים שם ולפחות מאפריל נותנים קנסות כולל דוחות חנייה, שעכשיו זה עבר אלינו לתפקיד שלנו.

<אילן ששון: מאפריל נתנו 740 דוחות חנייה על "אין עצירה", רכבים שחנו בתוך אזור הרובע והעוקף מהרובע סביב החניות.

<אילן ששון: זה לא בדיוק נכון שאנחנו לא אוכפים.

<אילן ששון: יש מה לשפר ובגלל זה הקמנו את האגף החדש.

<אילן ששון: אנחנו הולכים עכשיו להליך שפקח יהיה צמוד שם למנהלת.

<אילן ששון: אני חושב שהעבודה נעשתה.

<אילן ששון: ברגע שיש כמו פסטיבל האור או אירועים מיוחדים כמו ברכת הכוהנים, אנחנו מתגברים ומפקחים.

<אילן ששון: בגלל זה נועדה הנפה החדשה שתתגבר באירועים מיוחדים.

<אילן ששון: אם צריך אנחנו מביאים ממקומות אחרים לטובת האזור הזה.

<אילן ששון: אבל לבוא ולהגיד פה שאנחנו לא עושים כלום, אני קצת תמוהה כי אני שם הרבה.

יואב בן צור: תודה.

יואב בן צור: נפתלי מנהל פיתוח עסקי מהאגף לקידום עסקים, עיריית ירושלים.

יואב בן צור: בבקשה.

<נפתלי זאבי: אני אתייחס לגבי עסקים.

<נפתלי זאבי: ראש העיר סייר ברובע היהודי עם מנהלי מחלקות לפני כחמישה חודשים.

<נפתלי זאבי: המנכ"ל הקים צוות ששותף לו גם מנכ"ל החברה.

<נפתלי זאבי: המלצה שלהם הייתה למנות מנהל עסקי לאזור על אף שיש מספר עסקים מצומצם.

<נפתלי זאבי: אני מוניתי.

<נפתלי זאבי: מה שאנחנו עושים, שאנחנו מתכללים, כי יש הרבה גופים שפועלים ברובע, זה גם בעיה שיש יותר מיד גופים.

יואב בן צור: מה זה הרבה גופים?

<נפתלי זאבי: הרל"י, משרד השיכון, החברה, העירייה.

<נפתלי זאבי: ברחוב יפו יש - - -

יואב בן צור: אין סנכרון ביניהם?

<נפתלי זאבי: לגבי הפיתוח העסקי, אני מתייחס לגבי העסקים.

<נפתלי זאבי: להתחיל לרכז לראות איזה פעילויות תרבות אפשר שיהיו ביחד עם העסקים.

<נפתלי זאבי: יש תכנית מסוימת שבנינו אותה עם חלק מבעלי העסקים.

<נפתלי זאבי: אין ועד מייצג שזו גם בעיה.

<נפתלי זאבי: בתקציב 2016 העירייה הולכת להקציב תכנית תרבות שתהייה במשך כל מעגל השנה של הפיתוח.

<איתי בצלאל: אדוני היושב ראש, שאלת על סנכרון.

<איתי בצלאל: אני רוצה לתת דוגמה לאי סנכרון שקיים בשטח שזה חלק נכבד מהבעיה.

<איתי בצלאל: אני חשבתי שנכון היה לשתף פעולה עם העירייה לקידום האזור החשוב הזה.

<איתי בצלאל: ניסיתי כמה פעמים בשנה האחרונה, שאני בתפקידי, ליצור קשר כזה.

<איתי בצלאל: נפגשתי מספר פעמים עם המנכ"ל, עם ראש העיר.

<איתי בצלאל: אני חייב לספר כדוגמה, ישנו פרויקט שנקרא "מעלית לכותל", "מעלית לכותל" זה פרויקט חשוב.

<איתי בצלאל: מדברים עליו שנים, הוא לא רעיון שלי, אבל חשבנו בהנהלה הנוכחית שחשוב לקדם את הנושא הזה גם לטובת התושבים שלא יצטרכו לכתת רגליהם עם כל המדרגות האלה לכותל, יש מעלית שלוקחת עד הכותל, גם מבחינה תיירותית ובכל היבט שהוא נגישות וגם בכל נושא שהוא מאוד חשוב.

<איתי בצלאל: תקצבנו את הפרויקט הזה.

<איתי בצלאל: סיימנו תכנון, מכרזים מוכנים ביד, תוך מספר חודשים מכרזים מוכנים כדי לפרסם.

<איתי בצלאל: העירייה, אני לא רוצה לומר עוד פעם, אני נזהר בלשוני, אני לא יודע אם מותר להגיד דבר כזה, בהיחבא ערכה איזשהו הליך תצ"ר (תכנית לצרכי רישום), תצ"ר למי שלא יודע, זה הסדרת בעלויות על השטח מבלי לשתף את החברה, בלי לומר מילה לחברה.

<איתי בצלאל: בעצם, היא לקחה את השטח הזה של המעלית ורשמה אותו על בעלותה כך שאני כרגע מסונדל.

<איתי בצלאל: אני לא יכול לבצע את הפרויקט.

<איתי בצלאל: אני מבקש לחריג לפחות את השטח הזה מהעירייה וגם מזה יש התעלמות.

<איתי בצלאל: סנכרון ושיתוף פעולה לצערי, לצערי יש שם בעיה.

<איתי בצלאל: אני שומע שראש העיר מסייר ברובע ומספר באותה פגישה, שאנחנו לא הוזמנו אליה כמובן, באותה פגישה הוא מספר לכולם שהוא כבר החליט לסגור את החברה.

<איתי בצלאל: כלומר, אין כבר חברה, חבל לדבר איתה בכלל – משהו בסגנון הזה, למרות שאין לו אפילו אחוז אחד בחברה, החברה היא מאה אחוז ממשלתית.

<איתי בצלאל: לצערי הוא לא עדכן בהחלטה שלו את השרים.

<איתי בצלאל: שמעתי לאחרונה שהוא גם רוצה לסגור את "בזק", אני לא יודע מהן היכולות שלו, אבל אני חושב שזה דבר לא נכון לפעול בשטח וליצור מצב של אי עשייה בגלל מחלוקות כאלה ואחרות שניתן לפתור אותן בשיתוף פעולה.

<איתי בצלאל: אני אפילו הצעתי חיבור ושותפות בחברה ועוד כמה הצעות שאפשר לקדם אותן.

<איתי בצלאל: הסנכרון לצערי, חסר.

יואב בן צור: לצערי מעיריית ירושלים לא הגיעו אנשים שעניינם ממש הרובע, חוץ מנפתלי, אבל אנשים שנוכל לקבל מהם תשובות יותר אחראיות, יותר מקצועיות ויותר מבוססות.

<אתי ירדן: דודי אמסלם כבר הביע את דעתו על ההתנהלות של עיריית ירושלים שהם לא מגיעים לוועדות למרות שהם מוזמנים.

מיקי לוי: זה נורא פשוט, יש 400 מיליון שקל באוצר.

מיקי לוי: אנחנו יכולים לעצור את זה, תאמינו לי, ראש העיר יזחל לכאן, לא ירוץ, יזחל.

יואב בן צור: אביר בבקשה.

יואב בן צור: תציג את עצמך.

<אביר נשיא: שמי אביר נשיא יושב ועד הסוחרים והאמנים של העיר העתיקה.

<אביר נשיא: אני מראשוני העיר העתיקה, קרוב ל-45 שנה יושב בעיר העתיקה.

<אביר נשיא: יש את המנכ"לים שמתחלפים ובאים והולכים וכו' וכו'.

<אביר נשיא: אני זה שיושב על גבול הרובע המוסלמי והרובע היהודי.

<אביר נשיא: השכן שלי מטר ממני זה חאג' לוסי.

<אביר נשיא: זאת אומרת, כל אחד יכול לספר סיפורים ואני גם אבקש, הבנאדם איתי חברי ומכובדי דיבר 20 דקות, אני מאוד טעון, אני רוצה לדבר לפחות רבע שעה.

<אביר נשיא: אני יודע שאין זמן אדוני - - -

יואב בן צור: אם אתה תעניין, רבע שעה לא תקבל, אבל תדבר.

<אביר נשיא: תן לי לדבר בבקשה.

יואב בן צור: אני אשתדל.

<אביר נשיא: אני אשתדל.

<אביר נשיא: אבל כל מה שאני אומר זה באהבה, אדם לא של שנאה, אני רוצה לקדם את הערבים, רוצה לקדם את היהודים, אני איש שלום.

יואב בן צור: סליחה אביר, סליחה.

<אביר נשיא: את השוק אני רוצה - - -

יואב בן צור: אם אתה רוצה לתת נאום לאומה, לעשות חיבורים – זה לא המקום.

יואב בן צור: בוא תדבר תכליתית מהן הבעיות.

<אביר נשיא: כמו שאדוני הבין יש כאן בלגן, יד ימין לא יודעת מיד שמאל.

<אביר נשיא: החברה לשיקום הרובע היהודי יושבת מעל 40 שנה בעיר העתיקה, היא הקימה את הרובע.

<אביר נשיא: העירייה לא עובדת יחד עם החברה לשיקום הרובע - - -

יואב בן צור: את זה שמענו, הלאה.

<אביר נשיא: בסדר.

<אביר נשיא: כשדוד לוי שר השיכון עשה ספר בעובי כזה של סיום העבודות ברובע היהודי ועד היום העבודות לא הסתיימו.

<אביר נשיא: רק דקה אחת, אני רוצה להגיד רק דבר אחד.

<אביר נשיא: אני חושב שצריך לעשות ועדת חקירה ממלכתית על מה שנעשה ברובע היהודי כי מה שקורה שם אדוני היושב ראש, אתה תשמע פה עוד דברים שהשיער יסתמר, אבל לא משנה.

<אביר נשיא: מה קורה, יד ימין לא יודעת מיד שמאל.

<אביר נשיא: אתה שומע שהעירייה אומרת ככה והחברה אומרת ככה.

<אביר נשיא: זו נציגות של עיריית ירושלים פה?

<אביר נשיא: עם כל הכבוד, אני חושב שראש העירייה צריך להופיע, זו וועדה מכובדת מאוד.

<אביר נשיא: מה שאני רוצה להגיד הוא, אנחנו בתור סוחרים הגענו כבר לפת לחם.

<אביר נשיא: הגענו לפת לחם! עכשיו אני לא אדם מסכן, אני רוצה להגיד שאם לא יהיה כאן שינוי יסודי בעיר העתיקה וברובע היהודי, ויש לי הרבה הצעות לסדר את העניינים האלה וכל זה.

<אביר נשיא: אני חושב שבאיזה מקום החברה לשיקום הרובע היהודי, או שאנחנו נקבל את הסמכויות לחברה לשיקום הרובע היהודי או לעירייה.

<אביר נשיא: אני לא רוצה שיהיו לי שני אבות.

<אביר נשיא: אני רוצה להגיד על הביטחון, משטרת ישראל יש לה מצלמות בתוך העיר העתיקה.

<אביר נשיא: נכנסים אופנועים מרחוב דוד.

<אביר נשיא: יורדים ברחבות עם אופנועים, המשטרה רואה אותם במצלמות שיש לה.

<אביר נשיא: הכי מרושת זה העיר העתיקה, לא נותנים דוחות.

<אביר נשיא: עכשיו הערבים למדו, אין חנייה, כל אחד קנה לו אופנוע ונכנסים לתוך השוק בפנים.

<אביר נשיא: אני אומר שיכול להיות אמל"ח בתוך האופנועים האלה ויהיה שם פיצוץ.

<אביר נשיא: אני מתריע בפני הוועדה הזאת ואני מודיע שמשטרת ישראל לא אוכפת את החוק, חד-משמעית.

<אביר נשיא: מי שיגיד אחרת אוי לו.

<אביר נשיא: אז מה הם אומרים, 'זה החברה לשיקום הרובע'.

<אביר נשיא: שיקום הרובע אומרים 'זאת העירייה'.

<אביר נשיא: יש שלטים שם שהם שזה רק להולכי רגל, יש שלט בכניסה לרובע שזה רק להולכי רגל.

<אביר נשיא: איך זה שנותנים להיכנס לרכבים?

<אביר נשיא: אם אני אסע עכשיו ב"אין כניסה" באיזה רחוב ישר יתנו לי רפורט.

<אביר נשיא: מי שנכנס עם רכב - לגרור אותו החוצה, לגרור אותו.

<אביר נשיא: אין להיכנס.

<אביר נשיא: אני אדם שמשלם קרוב ל-1,000 דולר בחודש ארנונה, או.

<אביר נשיא: קיי, בעיר העתיקה.

<אביר נשיא: 1,000 דולר בחודש.

<אביר נשיא: אני החייל ששומר על הרובע היהודי, אני שהיה לי בזמנו נשק ושירתי ביחידה קרבית, שני פיגועים, שני אנשים באו אלי עם סכינים ואני פינתי אותם.

<אביר נשיא: בזמנו לא היו אופנועים, אני מדבר על 45 שנה, האינתיפאדה הראשונה והשנייה.

<אביר נשיא: זאת אומרת, אני שווה מ"פ וסמ"פ ואפסנאי וזה שמביא את האוכל, אני החייל של הרובע היהודי.

<אביר נשיא: יש לנו בעיות של חנייה, 5,000 שקל בשנה אנחנו משלמים חנייה.

<אביר נשיא: למה תושבים ישלמו 300 שקל ואני אשלם 5,000 שקל בשנה?

<אביר נשיא: אני לא עושה עבודה מספיק טובה?

<אביר נשיא: אין לנו שמה פרנסה.

<אביר נשיא: פיקוח עירוני, אדוני היושב ראש, ברחוב דוד יש כבר דוכנים שהגיעו מטר מהחנות שלהם, הדוכנים של המיצים של התושבים הערבים שם, אם אדם קונה מיץ הוא חוסם את כל רחוב דוד.

<אביר נשיא: הפיקוח העירוני, תקשיבו טוב, לא עושה שום דבר.

<אביר נשיא: אמרו לי בעירייה שהם פוחדים להיכנס שמה.

<אביר נשיא: רבותיי, אם פוחדים תחזירו את העיר העתיקה, תנו לי לצאת משם, תנו לי מה שמגיע לי ושלום.

<אביר נשיא: העיר העתיקה בהפקרות.

<אביר נשיא: אני מדבר עכשיו על התשתיות, כל חוטי החשמל, אין שילוט.

<אביר נשיא: אני רוצה שיהיה שילוט, אני רוצה שיהיה כמו "מחנה יהודה", אני רוצה שלערבים יהיה שם קימור.

<אביר נשיא: שיהיו כמו כל התקציבים האלה, שיהיה שם כמו שוק, שברובע היהודי יהיו שלטים, שיצבעו, שיעשו.

<אביר נשיא: ריבונו של עולם, לא משטרה ,לא פיקוח עירוני.

<אביר נשיא: אני רוצה לדעת אם קיבל שם דוח איזה ערבי, לא חס ושלום יש לי משהו נגד ערבים, הם נולדו שם והם יחיו שם.

<אביר נשיא: ריבונו של עולם, נא לעבוד עם שכל.

<אביר נשיא: אתם רואים פה.

<אביר נשיא: אדוני היושב ראש, לא יכול להיות שהחברה לשיקום הרובע, אמר לי המנכ"ל לפני יומיים, תקשיב טוב אדוני היושב ראש, בחברה לשיקום, הנה הוא יושב פה, יש שחיתויות, אמר לי מנכ"ל חברה ממשלתית.

<אביר נשיא: יש שחיתויות, אנשים קיבלו - - -

<איתי בצלאל: אני?

<אביר נשיא: לא בזמנו, רגע, רגע, אני מדבר עכשיו ואתה יכול לתקן אותי.

<אביר נשיא: אדוני היושב ראש, כל מפלגה שבאה לשם נותנת לנהל ככה את העניינים, לא מאשים, אני מבין.

<אביר נשיא: אני יודע איך היה בית רוטשילד, בני עקיבא וכל אחד מקבל.

<אביר נשיא: כל אחד שבא לשם יושב שם בתור מנכ"ל וחביבי, אנשי שלומו - - -

מיקי לוי: אתה יכול להתרכז בבעיה.

מיקי לוי: , הרי לא תפתור את בעיות העבר.

<אביר נשיא: לא.

<אביר נשיא: אני רק נותן דוגמאות.

<אביר נשיא: אדוני היושב ראש, אנחנו רוצים אבא ואימא.

<אביר נשיא: אני רוצה לדעת איך אני מקבל פרנסה.

<אביר נשיא: אני רוצה לתת רק דוגמה, ככה סתם לתת לכם שתראו.

<אביר נשיא: אני רוצה שתהייה בעיר העתיקה משטרה, שילבשו כמו בחיל הים בלבן ושיהיה להם כאן אות של מלחים ויהיה כתוב באנגלית May I help you?

<אביר נשיא: לכל התיירים.

<אביר נשיא: אני רוצה שכל ערבי וכל יהודי יהיה לו רישיון עסק על המקום שלו בפתח הדלת.

<אביר נשיא: שיצבעו את הדלתות בצבעים שונים, שיהיה רענן, שיהיה יפה.

מיקי לוי: אני שואל את ארז אדוני היושב ראש, בזמני הקמתי משטרת תיירות.

מיקי לוי: 20 שוטרים שאליהם צרפתי עוד 40 מתנדבים ששולטים בכל השפות" סינית, אנגלית, יפנית, הכל, והם טיפלו בתיירים בירושלים ובעיר העתיקה.

מיקי לוי: אני שואל אתכם למה חיסלתם את היחידה הזאת.

יואב בן צור: מיקי, אתה כזה יעיל, נחזיר אותך להיות מפקד מחוז בסוף.

יואב בן צור: עזוב.

<אביר נשיא: לסיום אדוני היושב ראש, אני רוצה להיות אתך בקשר ולהיפגש מידי פעם מחוץ לישיבה - -

יואב בן צור: בשמחה רבה.

<אביר נשיא: להראות לך מה קורה שם.

<אביר נשיא: יש לי הרבה מאוד חומר.

<אביר נשיא: אני לא רוצה לגזול את זמן הוועדה, אבל יש דברים שצריך לעקור אותם מהשורש.

<אביר נשיא: זה כספי ציבור שנגנבים וננגזלים.

<אתי ירדן: אדוני, המנכ"ל אומר לך שיש שחיתויות, אז למה אתה שותק?

<אביר נשיא: אני לא שותק, אני מדבר.

יואב בן צור: גברתי, לא קיבלת את זכות הדיבור.

יואב בן צור: אביר, הדיון פה לא ביניכם.

יואב בן צור: גברתי אני מבקש ממך.

יואב בן צור: אני מדבר בעדינות ואם זה לא יסתדר אז אצטרך להוציא אותך.

יואב בן צור: תודה.

יואב בן צור: בבקשה סגן נציב ארז תבור סגן מפקד מרחב.

<ארז תבור: נכון.

<ארז תבור: אני סגן מרחב דוד בעיר העתיקה.

<ארז תבור: בעברי הייתי גם קצין המבצעים של העיר העתיקה, גם קצין האג"מ (אגף מטה) מפקד יחידת המקומות הקדושים.

<ארז תבור: מספר תפקידים בעיר העתיקה.

<ארז תבור: נמצא שם, אומנם לא כמוך או אנשים אחרים, אבל באמת נמצא שם הרבה מאוד שנים.

<ארז תבור: העיר העתיקה, לי באופן אישי כמו גם למשטרת ישראל יקרה מאוד.

<ארז תבור: יקרה מאוד מאוד, אני אדגיש את העניין הזה ואומר כמה דברים כלליים ואכנס לנקודות עצמן.

<ארז תבור: קודם כל, המצב ברובע היהודי מבחינת המשטרה – אנחנו מפעילים ברובע היהודי מש"ק שהוא מש"ק של הרובע היהודי, יחד איתו צוות סיור שנמצא שם באופן קבוע.

<ארז תבור: לפני שנה - - -

יואב בן צור: כמה שוטרים בבקשה.

<אביר נשיא: אדוני, אתה הוזה?

מיקי לוי: הוא נציג והוא פקיד נבחר ומתייחסים אליו - - -

יואב בן צור: מיקי, עזוב, הוא לא צריך.

יואב בן צור: אדוני אביר, אני מבקש ממך, אם אתה לא יכול להתאפק אז תתכבד ותצא.

יואב בן צור: אדוני הנכבד, שמענו אותך בקשב רב זמן רב.

יואב בן צור: אני מבקש לא להפריע לסגן נציב ארז.

<אביר נשיא: סליחה.

<ארז תבור: ברובע מופעל מש"ק ועוד זוג שוטרים.

<ארז תבור: ההצבות שלנו הם בזוגות.

<ארז תבור: לפני כשנה וחצי הוקמה יחידה בהר ציון, בקבר דוד.

<ארז תבור: יחידה שלמה שאמונה ואחראית על האזור הזה.

<ארז תבור: הם לא נכנסים לאזור של הרובע, אבל הם הורידו נתח משמעותי מאוד מאותו צוות סיור שנתן מענה גם לרובע היהודי וגם להר ציון.

<ארז תבור: הזוג הזה נמצא באופן קבוע ברובע היהודי.

<ארז תבור: אתה יכול להנהן, זה בסדר גמור.

<ארז תבור: למעט הזוג הזה כמובן שיש לנו את שאר השוטרים שנמצאים בפנים.

<ארז תבור: אני אומר את זה פה, שיתוף הפעולה בין המשטרה לשאר הגופים שנמצאים ופועלים בתוך העיר העתיקה הוא שיתוף פעולה שלדעתי הוא מצוין גם עם המנהלת.

<ארז תבור: גם עם העירייה, גם הרל"י יש שיתוף פעולה מצוין, של המש"ק, גם של ראש לשכת הסיור, גם קצינת המתנדבים שפועלת.

<ארז תבור: רוב המתנדבים שלנו פועלים באזור הרובע היהודי.

<ארז תבור: כמובן גם עם פמ"י (פיתוח מזרח ירושלים), והרל"י ופרויקטים גדולים בכל העיר העתיקה ולא רק ברובע היהודי, אבל גם ברובע היהודי.

<ארז תבור: אני רוצה להתייחס לבעיה עצמה וגם להתייחס לנקודה של האכיפה.

<ארז תבור: קודם כל אני מסכים עם אביר על הנושא של כניסת רכבים, כניסת אופנועים.

<ארז תבור: אני מסכים עם הנקודה הזאת ואני לא באשמה לכולם.

<ארז תבור: אני חושב שיש לכולנו מה לעשות כולל למשטרת ישראל, כולל השוטרים שלנו וכולל למשרד הסיור שנמצא במרחב עצמו.

<ארז תבור: אבל, אני לא חושב שזאת הבעיה.

<ארז תבור: הבעיה בסופו של דבר זה הנושא של הסנכרון.

<ארז תבור: הבעיה בסופו של דבר היא מי האחראי, והסוגיה של ריבוי גופים.

<ארז תבור: הנה, אפילו פה בוועדה עצמה לא ידענו, עכשיו נאמר על ידי איתי בצלאל שהם אחראים רק על הניקיון והתחזוקה והעירייה אחראית.

<ארז תבור: זאת אומרת, לא ברור המצב ברובע היהודי, מי אחראי על מה, מתי ובאילו מועדים.

<ארז תבור: אני חושב שיש שם יותר מדי סימני שאלה ולדעתי זאת הבעיה.

<ארז תבור: זאת אומרת, ברגע שיש לך בנאדם אחד שהוא אחראי ואליו אתה פונה ואיתו אתה עובד, אז - - -

יואב בן צור: זה מה שצריך לעשות שם.

<ארז תבור: בסופו של דבר זה מה שפותר לטעמי את כל הבעיות.

<ארז תבור: אני רוצה להגיד משהו אחד.

<ארז תבור: משטרת ישראל עובדת על נושא מתן שירות לאזרחים.

<ארז תבור: יש אזרחים שהם אזרחים נורמטיביים ויש אזרחים שהם אזרחים בעייתיים שעוברים על החוק.

<ארז תבור: ההצעה פה היא לבוא לקחת, משטרת ישראל יודעת לעבוד עם הרבה כוח והיא עושה ומוכיחה את זה.

<ארז תבור: שמציעים פה אנשים זה לבוא להיכנס בפנים ולהתחיל לתת דוחות לכל התושבים האלה.

<ארז תבור: חבר'ה, אלה אנשים נורמטיביים.

<ארז תבור: זאת אומרת, לבוא עם הפתרון הזה, איתי, להיכנס פנימה ולהתחיל לחלק דוחות, אני חושב שזה לא נכון.

<ארז תבור: אני חושב שמה שהגדיר המפכ"ל החדש בנושא של מניעה מצבית, אני חושב שזה בדיוק מה שצריך לעשות.

<ארז תבור: זו בדיוק המטרה של המחסום הזה.

<ארז תבור: זו בדיוק המטרה של המחסום.

<ארז תבור: למה הכניס את אותו אזרח, את אותו תושב, למה להכניס אותו לתוך הבעיה הזאת, למה לאפשר לו את הכניסה לתוך הרובע ואז לבוא עם הפיקוח העירוני או המשטרה ותת לו דוח?

<ארז תבור: תראו איזה משאבים זה מצריך.

<ארז תבור: זה מצריך לאתר אותו, זה מצריך להחזיק את המש"ק ואת הצוות ואת הזה, לרשום דוחות ואותו אזרח צריך ללכת ומשפט.

<ארז תבור: למה, למה אם אפשר למנוע את זה מבעוד מועד, מראש?

<ארז תבור: בסדר, זה מנגנון מאוד פשוט כי הרי הכניסה לתוך הרובע, יש כניסה דרך רחוב דוד, נכון שזה משהו שאפשר למנוע אותו.

<ארז תבור: אבל הכניסה לתוך הרובע, רוב הרכבים, האופנועים נכנסים מתוך החנייה עצמה של הרובע.

<אביר נשיא: רוב האופנועים, נכון ודרך רחוב - - -

<ארז תבור: אני מדבר על רכבים.

<ארז תבור: ההפרעה הכי גדולה היא של רכבים שנמצאים, רכבים שם של אותם אנשים שבאים ומתאמים.

<ארז תבור: דרך אגב, בשלט הכניסה עצמו כתוב: "אין כניסה למעט מורשים".

<ארז תבור: מי יודע מי מורשה ומי לא מורשה?

<ארז תבור: בסופו של דבר המנהלת או אותו גוף אחראי, אותו גוף אחד - - -

יואב בן צור: מישהו צריך לתת הוראות ברורות.

<ארז תבור: בוודאי, מי נכנס ומי יוצא וגם לפקח על העניין הזה.

<ארז תבור: כמובן שמשטרת ישראל לא אמונה על זה וגם לא צריכה להיות אמונה על זה.

<ארז תבור: לנקודה הזאת יש לתת את הדעת.

<ארז תבור: יש נקודה נוספת, יש 370 מקומות חנייה באזור של הרובע - - -

יואב בן צור: כמה בתי אב יש?

<ארז תבור: יש אישורים, תווי חנייה בפועל 700.

<ארז תבור: זאת אומרת, מראש אתה נמצא בבעיה.

<ארז תבור: מראש אתה נמצא בבעיה, מראש יש יותר מדי.

<ארז תבור: יש גם את הסוגיה של המשפחות שגרות שם, יש את הקרבה הראשונה של המשפחות ויש את הקרבה מעבר לזה.

<ארז תבור: אני מבין את הלחץ, יש לחץ של התושבים - - -

יואב בן צור: אני מבין שיש כאלה שמזדמנים ויש כאלה קבועים.

יואב בן צור: לא כולם חונים כל היום כל הזמן.

<ארז תבור: אבל יש בני משפחה של אותם אנשים שיש להם תווי חנייה ובגלל זה הגענו למספרים האלה.

<ארז תבור: צריך גם לטפל בעניין של תווי החנייה.

מיקי לוי: ארז תודה רבה.

מיקי לוי: אני אבקש אדוני היושב ראש לנצל את זכותי.

מיקי לוי: חברים, אני מתרשם שאין תאום בין כל הכוחות שעובדים ברובע.

מיקי לוי: אני מודיע לכם, כשאני הייתי מפקד מחוז וגם ב-1982 כשהייתי מפקד העיר העתיקה, אני בכל חודשיים יזמתי שולחן עגול אצלי "במחכמה", ישבו כולם ממנהלת הרובע, מהסוחרים ומהתושבים.

מיקי לוי: אתם יודעים, גם נציגים מרובע הנוצרי ובהתחלה היו מהמוסלמי שאחר כך עזבו.

מיקי לוי: בבקשה, אתם חייבים ליזום שולחן עגול כל חודשיים כדי לשמוע אותם.

יואב בן צור: צריך לפתור את הבעיה מהשורש.

יואב בן צור: צריך לשים גוף אחד שיהיה אחראי - - -

מיקי לוי: עד שנקיים.

<ארז תבור: אני חייב להגיב מיקי כי זה קורה.

<ארז תבור: זה קורה, יש ישיבות, אני לא אגיד כל חודשיים.

<ארז תבור: יש ישיבות עם הגופים.

<ארז תבור: מיקי, אני אומר שהבעיה היא יותר שורשית.

<ארז תבור: היושב ראש צודק, הבעיה היא יותר שורשית גם כשאתה מעלה את זה.

<ארז תבור: תראה, מנכ"ל העירייה היה, התקבלו החלטות, החברה לפיתוח הרובע יושבת ואנחנו גם יושבים ביחד, גם החברה וגם העירייה.

<ארז תבור: בסופו של דבר - - -

יואב בן צור: בבקשה דניאל עוד דקה ואחר כך אני אגיד מה אני רוצה.

יואב בן צור: לא מקובל עלינו, לא מקובל עלי שבישיבה כל כך חשובה מנכ"ל העירייה לא נמצא פה, מינימום.

יואב בן צור: אנחנו ניזום ישיבה נוספת ונחייב את מנכ"ל העירייה להגיע לפה.

<אתי ירדן: בצו.

יואב בן צור: לא.

יואב בן צור: יש דרכים אחרות.

<אתי ירדן: זה לא נראה אחרת.

מיקי לוי: יש 400 מיליון שקל.

יואב בן צור: בבקשה דניאל.

<דניאל שוקרון: קודם כל יישר כוח לחבר הכנסת לוי על מה שהוא אמר.

<דניאל שוקרון: אני הייתי שם וגם לדעתי ארז היה, לפני שבע שנים או קצת יותר, בתקופתו של מנכ"ל העירייה הקודם, איתן מאיר, היה שולחן עגול שהתכנס אחת לחודש עם כל הגורמים וראשיהם, מנכ"לים, בין אם זה היה גופי התיירות הגדולים כמו הקרן, עיר דוד, החברה לפיתוח הרובע, משטרת ישראל, העירייה וכל הגורמים.

<דניאל שוקרון: ראש העיר, אחד הדברים שהוא שעשה זה לפרק את השולחן העגול הזה.

<דניאל שוקרון: 'אני ואין בלתי', זה מה שהוא עשה - - -

מיקי לוי: אין לי בעיה שיעשה, אבל הוא לא עושה, ראש העיר.

<דניאל שוקרון: אם מותר לעשות אז להבין את ההפרדה הדיכוטומית, והיא קיימת, מה זה החברה לפיתוח הרובע ומה זה העירייה.

<דניאל שוקרון: החברה לפיתוח הרובע היא חברה ממשלתית שבשנת 1968 ממשלת ישראל הקימה אותה והחכירה לא המקרקעין של הרובע היהודי.

<דניאל שוקרון: מכוח זה היא מנהלת את המקרקעין ואת נכסי החברה ברובע היהודי לצד נכסי הלאום, לצד אתרי התיירות.

<דניאל שוקרון: כמו שהסביר המנכ"ל, לחברה לפיתוח הרובע אין נגיעה לא לתשתיות, לא לניקיון, לא לתחזוקה ולא לאכיפה מכל סוג שהיא.

<דניאל שוקרון: לא אכיפה על הפיקוח על הבנייה, לא על רישום עסקים.

<דניאל שוקרון: התחננו לעירייה, 'בואו נשתף פעולה, נעזור לכם'.

<דניאל שוקרון: לא רק זאת, אספר דוגמה קטנה, נדמה לי שסיפרתי אותה לאביר.

<דניאל שוקרון: לפני לא מעט זמן, ארבע שנים, באנו לעירייה ואמרנו: 'מצב פחי האשפה ברובע היהודי לא טוב - - -

<אביר נשיא: סירחון.

<דניאל שוקרון: לא נעים,

<אביר נשיא: לא מנקים.

<דניאל שוקרון: סליחה אביר.

<דניאל שוקרון: אמרנו: 'אנחנו החברה שליש כסף, אתם העירייה שליש כסף, נעשה פעולה עם הצוותים החברתיים, עם וועדי הבתים שיתנו גם הם, נשפץ, נעשה נקודות'.

<דניאל שוקרון: לא, אין עם מי לדבר.

<דניאל שוקרון: בעניין הזה אני חושב שיש כאן באמת אמירה.

<דניאל שוקרון: אז לבוא ולהגיד שלא עניינו ניקיון, אשפה, תשתיות – לא.

<דניאל שוקרון: אנחנו שמה, אנחנו דואגים לתושבים בהרבה נושאים אחרים.

יואב בן צור: תודה דניאל.

<נטלי רוז: אני מהמשרד לענייני ירושלים ומורשת.

<נטלי רוז: אני רוצה להתייחס להיבט של הניקיון והתחזוקה כי זה במסגרת האחריות שלנו והשיתוף הפעולה עם עיריית ירושלים.

<נטלי רוז: באמת עניין הניקיון והתחזוקה, אני רוצה לחזק, יושב כאן ישראל.

<נטלי רוז: למשרד לירושלים ומורשת יש חברה שהיא חברת פמ"י.

<נטלי רוז: בעצם היא זרוע הביצוע שלנו.

<נטלי רוז: כל תכליתה הוא בעצם לנקות ולתחזק את המרחב הציבורי בצורה המקסימאלית ביותר.

<נטלי רוז: אני מציינת את זה כי בשנת 2015 אנחנו יזמנו יחד עם עיריית ירושלים הסכם שבו הגדלנו את התקציבים שלנו לטובת ניקיון ותחזוקה.

<נטלי רוז: מעבר לזה, פמ"י גם יושבת ומקיימת פגישות על מנת לנהל את הניקיון והתחזוקה, שוב, כל הזמן.

<נטלי רוז: אם תרצו לשמוע את ישראל ואת הדברים שהם עושים בפועל ברובע, בשמחה.

<נטלי רוז: כן חשוב לי לחדד את הנקודה הזאת כי הרובע, אנחנו דואגים לו, זה לא משהו שאנחנו מזניחים.

<נטלי רוז: לשמוע מבחינתי שהוא לא נקי והתחזוקה לא טובה - - -

<אביר נשיא: פחי האשפה מסריחים ולא מטופלים וקטסטרופה.

יואב בן צור: אביר, אביר.

<נטלי רוז: שוב אני אומרת, אם תרצה לשמוע מפי ישראל - - -

יואב בן צור: כן, אני ארצה לשמוע את ישראל.

יואב בן צור: בבקשה ישראל.

<ישראל יפת: אני דווקא אתחיל עם חדרי האשפה כדי שנוריד את זה מסדר היום.

<ישראל יפת: בהתייחסות למה שדני אמר, אני אישית שמתי הצעה כולל מימון דרך המשרד לענייני ירושלים לגבי שישה חדרי אשפה שהיו קטסטרופה ברובע היהודי.

<ישראל יפת: אבל מה, אין לי סמכות להיכנס לחדר האשפה כי זה רכוש פרטי.

<ישראל יפת: פניתי למנהל הקהילתי, ביקשתי סיוע כסף מהרובע היהודי, היו מוכנים לתת 4,000 שקל לכל חדר אשפה.

<ישראל יפת: אני רוצה להגיד שעלות השיפוץ זה מאות אלפי שקלים.

<ישראל יפת: לצערי, התושבים שהם אחראים על החדר לא מוכנים לשתף פעולה ואני מבחינה חוקית לא יכול להיכנס להם חדרי האשפה - - -

יואב בן צור: למי שייכים חדרי האשפה, הם פרטיים?

<ישראל יפת: כן, זה של הבניין.

<ישראל יפת: החרבנו את ההצעה כולל זה שבאנו בדברים עם המנהל הקהילתי מתוך רצון לשדרג את חדרי האשפה האלה, לצערי לא הצלחתי כי התושבים עצמם לא משתפים פעולה.

<ארז תבור: היית משתף אותנו, היינו עוזרים לך - - -

יואב בן צור: אדוני, המשטרה מטפלת גם בזבל?

<ארז תבור: לא, אבל אנחנו יודעים לדבר עם התושבים.

<ארז תבור: לבוא ולהסביר להם.

<ישראל יפת: ארז, ארז זה עניין משפטי כי אנחנו היינו בדו-שיח בין היועצת המשפטית שלנו בין יועץ המשפטי של המנהל הקהילתי כדי למצוא איזה הסכם שיאפשר לנו לעשות את זה ולא הצלחנו.

<ישראל יפת: יש לנו צוות קבוע שנמצא, בעיר העתיקה בכלל וברובע היהודי בפרט, שמטפל בכל פנייה, בתיקון כל ריצוף, כל דבר.

<ישראל יפת: אנחנו השקענו לאחרונה גם בנושא הבטיחות ברובע היהודי.

<ישראל יפת: לקחנו את ממונה הבטיחות של החברה, אני אישית עבדתי איתו.

<ישראל יפת: בכל מקום ברובע היהודי איפה שהייתה בעיית בטיחות, אם בגן התקומה, אם בתוך הרחובות.

<ישראל יפת: סיימנו עכשיו פרויקט של כל נושא הבטיחות.

<ישראל יפת: בכל מאחזי היד טיפלנו.

<ישראל יפת: אנחנו מטפלים ברובע היהודי, אני אומר לכם, ממש אחת לאחת בכל בעיה.

<ישראל יפת: יש לנו צוות של אנשים שמסתובב בשטח, איתי מכיר אותו.

<ישראל יפת: אני מסתובב אצל איתי, אני מסתובב גם בתוך הרובע.

יואב בן צור: תודה, הבנתי.

יואב בן צור: עידו לבנה ממשרד הפנים, דקה.

<עידו לבנה: יגיע אלינו נושא של פיקוח, אנחנו נטפל.

<עידו לבנה: כרגע זה פעם הראשונה שהנושא מגיע אלינו.

<עידו לבנה: יגיע למחוז - - -

יואב בן צור: עד עכשיו לא ידעתם שום דבר, אף אחד לא דיבר אתכם על הרובע באף מקום?

יואב בן צור: לא במחוז ולא באף מקום.

<עידו לבנה: אם תגיע אלינו פנייה מסודרת שמבקשת בנושא מסוים.

<עידו לבנה: מעבר לזה שזה נושא בין משרדי כי נמצא פה המשרד לענייני ירושלים והתפוצות, כולם שייכים לחברות.

<עידו לבנה: מה שמגיע למחוז מטופל.

<עידו לבנה: כרגע אין לנו פנייה ספציפית.

יואב בן צור: תודה.

<אביר נשיא: אדוני רק משפט אחד, אני חייב.

<אביר נשיא: אם אתה לא רוצה לקבל התקף לב תן לי לדבר.

יואב בן צור: בוא, בוא, יש לנו רופא טוב פה.

<אביר נשיא: משפט אחד.

<אביר נשיא: אני חי ברובע היהודי.

<אביר נשיא: כבוד היושב ראש, אני זה שמתפרנס מהרובע היהודי.

<אביר נשיא: כל אלה נותנים את כל השירותים וכו' וכו', אני משלים המיסים.

<אביר נשיא: כל מי שיושב פה עובד בשבילי.

<אביר נשיא: יש - - - -

יואב בן צור: אף אחד לא אמר שעושים לך טובה.

<אביר נשיא: יש שחיתויות בעיר העתיקה, צריך לחקור אותן.

<אביר נשיא: הרובע, אני רוצה שבחברה לשיקום יחקרו את הדבר הזה- - -

<אתי ירדן: תגיש תלונה.

<אביר נשיא: למי להגיש תלונה?

<אתי ירדן: למשטרה.

<אביר נשיא: אני באתי לוועדת הפנים של הכנסת כדי שהם יחקרו את זה.

<אתי ירדן: זה לא יעזור.

<אתי ירדן: למשטרה.

<אביר נשיא: כמה ידיים יש כאן לרובע היהודי?

<אביר נשיא: כמה הורים יש פה?

<אביר נשיא: יד ימין לא יודעת מיד שמאל.

<אביר נשיא: איזה ביטחון, נכנסים - - -

יואב בן צור: יעל מזרחי בבקשה.

יואב בן צור: אביר, אביר.

יואב בן צור: יעל מזרחי ממשרד התיירות, שלום וברכה, כן.

יואב בן צור: רוצים לשמוע אותך, תגידי משהו.

יואב בן צור: מה משרד התיירות עושה לטובת הדברים הללו?

<יעל מזרחי: כל הנושא הזה חדש לי מהבוקר.

<יעל מזרחי: לא ידעתי כולם ממה שקורה ברובע היהודי.

<יעל מזרחי: <קריאה:> מה?!

יואב בן צור: כשהזמינו אותך לישיבה לא דיברו אתך כלום על זה?

<יעל מזרחי: לא ידעתי, ראיתי את הכותרת, זה הכול.

<יעל מזרחי: לא ידענו, לא מיידעים אותנו.

יואב בן צור: טוב.

יואב בן צור: סרגיו בוקליס, חבר וועד בבקשה.

<סרגיו בוקליס: ישנה בעיה חמורה בקשר למשרד התיירות.

<סרגיו בוקליס: מורי דרך חפרים, מורי דרך שאין להם רישיונות עומדים בשער יפו מול משטרת ישראל כל יום.

<סרגיו בוקליס: הרי השער לעיר העתיקה זה שער יפו, מה אתה רואה שם?

<סרגיו בוקליס: את כל אלה שעומדים שם כדי לקחת את התיירים.

<סרגיו בוקליס: יש כל כך הרבה דברים בעיר העתיקה, אני בשוק שאני שומע פה בפעם הראשונה.

<סרגיו בוקליס: ומזה אני מתפלא לגבי תשתיות, אני מנהל חנות מול בית הכנסת החורבה.

<סרגיו בוקליס: בכל הדרך הזאת היו בורות שאנשים נפלו כל יום.

<סרגיו בוקליס: התלוננתי לעיריית ירושלים, רשמו מספר תמונה – איזה יופי, עוד פעם מספר תאונה.

<סרגיו בוקליס: בסופו של דבר אנחנו תיקנו את הבורות, עם הכסף שלנו הבאנו אנשים לתקן כי ראינו שכל יום - - -

יואב בן צור: ישראל, איך זה מסתדר עם מה שאמרת לי?

<ישראל יפת: אין דבר כזה.

<סרגיו בוקליס: מה זה אין דבר כזה?

<ישראל יפת: אני יכול להראות לך את כל הפניות של 106.

<ישראל יפת: כל בוקר יש מפקח מטעם פמ"י שמקבל את הפניות של היום הקודם.

<ישראל יפת: עובדים גם בלילות - - - <קריאה:> בוא אני אראה לך את זה בעיניים.

<ישראל יפת: סליחה, עובדים גם עבודת לילה במשגב לדך, במשמרות הכהונה.

<ישראל יפת: <קריאה:> אפשר לדעת מתי זה היה?

<ישראל יפת: באיזו תקופה.

<ישראל יפת: תשאל את יניב.

<ישראל יפת: אנחנו עכשיו השקענו - - -

יואב בן צור: אדוני, הבנו.

<סרגיו בוקליס: עם ישראל מגיע לכותל, תייר מגיע לעיר העתיקה, יורד לכותל במדרגות, מישהו ירד במדרגות לאחרונה?

יואב בן צור: כן.

<סרגיו בוקליס: מה רואים במדרגות האלה?

<סרגיו בוקליס: כל הקבצנים, הלכלוך - - -

רחל עזריה: גם על הריח אפשר לדבר.

<סרגיו בוקליס: גם על הביוב.

<סרגיו בוקליס: מורה הדרך עוצרים ליד התצפית וריח של ביוב - - -

רחל עזריה: זה נכון, אחר כך אומרים: 'ריח הקטרת' - - -

<אביר נשיא: זה מאפיין את העיר העתיקה, תראו את הרובע המוסלמי.

<אביר נשיא: בא תייר הוא - - -

יואב בן צור: אביר, אביר.

יואב בן צור: אתה אדם מכובד, אני לא רוצה להוציא אותך.

<אביר נשיא: בוא לסיור, אני אראה לך את הבעיות שם.

יואב בן צור: איתי משגע אותי כבר הרבה זמן שאבוא לסיור.

יואב בן צור: בסדר.

<אביר נשיא: אהלן וסהלן, אני אקח לנוף, לא תשכח אותי בחיים.

יואב בן צור: תודה.

יואב בן צור: תודה רבה.

<סרגיו בוקליס: רק דבר אחד.

<סרגיו בוקליס: יש לי מאות דוגמאות, אבל הנורא שבמדרגות, את מנורת הזהב הוציאו אותה, ניקו אותה איזה חודשיים בקיץ.

<סרגיו בוקליס: תשימו שלט: 'תייר נכבד, מבקר נכבד, עקב שיפוצים'.

<סרגיו בוקליס: שום דבר.

<סרגיו בוקליס: תיירים מגיעים לשם: 'איפה המנורה'?

<סרגיו בוקליס: זאת אומרת, יש כל כך הרבה דברים קטנים שבעיניי הם גדולים.

<סרגיו בוקליס: אני עובד בתיירות כבר יותר מעשרים שנה.

יואב בן צור: תודה אדוני.

יואב בן צור: חברת הכנסת רחל עזריה.

יואב בן צור: אביר, אתה מחזיר אותי לימים שלי כמורה.

יואב בן צור: באמת.

<אביר נשיא: אגב, היה לי מורה - - -

יואב בן צור: לא.

יואב בן צור: לא.

יואב בן צור: לא.

יואב בן צור: אל תגיד לי אגב.

יואב בן צור: עכשיו אין לי זמן לאגב.

יואב בן צור: כן בבקשה.

רחל עזריה: אני מאוד מברכת על הדיון הזה.

רחל עזריה: אני מבינה שזה יוזמה שלך - - -

יואב בן צור: יוזמה של מיקי, אבל יהיה דיון נוסף כי לא באו אנשים שיכולים מספיק לתת לנו תשובות.

<אתי ירדן: סליחה, אתה יכול להגדיר בבקשה לנו, לנוכחים כאן, שהתעוררו מוקדם בבוקר, למדו את החומר - - -

יואב בן צור: מי גברתי, סליחה?

<אתי ירדן: שמי אתי ירדן ואני מתכללת פרויקטים של התחדשות עירונית.

<אתי ירדן: אני בתחום כבר מ-2005 וירושלים יקרה לי מאוד.

<אתי ירדן: אני לא עובדת עירייה.

<אתי ירדן: אני רק רוצה לציין שאני עליתי לירושלים כדי לעבוד את ירושלים ולא בירושלים.

<אתי ירדן: אני מבקשת להדגיש את זה כי אני באמת באתי מעיר הקודש תל אביב לעיר החטאים ירושלים כדי לעבוד אותה.

<אתי ירדן: אני רוצה לציין, כשאדוני מציין שלדיון הבא יגיעו.

<אתי ירדן: אני מבקשת שיגיעו הגורמים האלה והאלה בירושלים, יציין את שמם, תפקידם וידרוש שהם יגיעו.

יואב בן צור: אני אדרוש ממנכ"ל עיריית ירושלים שיגיע לדיון.

<אתי ירדן: בדיון הקודם כבר העיר על כך שפשוט שמים פס על - - -

יואב בן צור: אני אדאג אישית שמנכ"ל עיריית ירושלים יגיע.

יואב בן צור: תודה.

יואב בן צור: בבקשה חברת הכנסת רחל עזריה.

רחל עזריה: אני רוצה לברך על הוועדה.

רחל עזריה: יש כמה דברים שלדעתי, קודם כל הסכסוך המתמשך בין החברה לשיקום ופיתוח הרובע לבין עיריית ירושלים.

רחל עזריה: הבנתי - - -

יואב בן צור: דיברנו, דיברנו.

רחל עזריה: הוא נושא ארוך.

רחל עזריה: אני יודעת שלעירייה הייתה תכנית לסגור את החברה לשיקום ופיתוח הרובע - - -

יואב בן צור: אבל היא לא בעלת הבית של החברה.

מיקי לוי: מכאן מקור הסכסוך וההזנחה.

רחל עזריה: בדיוק.

רחל עזריה: לכן חשוב לציין את זה עכשיו.

רחל עזריה: אני אגיד בכנות שאני לא מבינה למה צריך עדיין את החברה לשיקום ופיתוח הרובע כשבעצם שסיימנו לשקם ולפתח את הרובע ועכשיו זו בעצם חברה לניהול הרובע.

רחל עזריה: לא ברור למה, כי את הארנונה משלמים לעיריית ירושלים - - -

יואב בן צור: אם היית קודם היית שומעת מה תפקידה של החברה.

רחל עזריה: בסדר, אבל גם אם לא מבינים, אם אי אפשר לסגור אז צריך לעבוד ביחד.

רחל עזריה: בעיניי זה המצב שבו אנחנו נמצאים.

רחל עזריה: הסכסוך המתמשך הזה גורם שבעצם אנחנו לא נהנים מפנינה שלנו שהיא הרובע היהודי- - -

יואב בן צור: בהחלט, אין ספק.

רחל עזריה: וזה הסיפור.

רחל עזריה: זה הסיפור.

רחל עזריה: יש כאן שני דברים.

רחל עזריה: אחת, איך אנחנו דואגים לזה שכמה שיותר אנשים בכלל וכמה שיותר יהודים בפרט נהנים ברובע היהודי.

רחל עזריה: זה אחת.

רחל עזריה: שתיים, איך אנחנו גורמים לזה שחיי היום-יום של תושבי הרובע היהודי הם מצוינים, כך שהם לא ינסו למנוע שהרבה תיירים יגיעו כי זה מה שמקשה עליהם ביום-יום.

רחל עזריה: זאת דעתי.

רחל עזריה: כל הזמן אומרים: 'מגיעים הרבה אנשים, זה מכביד לנו'.

רחל עזריה: אני חושבת שהסיפור הוא לא לצמצם, אלא לדאוג שבדברים אחרים החיים שם יהיו מאוד נוחים.

רחל עזריה: מה שלא קורה בטח לא בחנייה, לא בשירותים בסיסיים שילדים מקבלים, לא בטיפות חלב, לא בגני ילדים, לא בבתי ספר, לא, לא, לא, לא, בשום דבר השירותים לא ניתנים כמו שצריך.

רחל עזריה: אני חושבת שמה שצריך לעשות עכשיו זה שיתוף פעולה של העירייה והחברה לשיקום ופיתוח הרובע.

רחל עזריה: לשים מאחור את כל חילוקי הדעות ולראות איך עושים את שני המהלכים: אחת זה התיירות ושתיים זה התושבים.

<אביר נשיא: שרכבים לא יכנסו לרובע היהודי, אופנועים - - -

רחל עזריה: מחר לא ישתנה שום דבר.

רחל עזריה: אני אשמח שנעשה דיון נוסף.

יואב בן צור: אנחנו נעשה.

אורי מקלב: אני באמת מברך על הדיון.

אורי מקלב: אני חושב שכהתחלה, כדיון ראשון זה בסדר.

אורי מקלב: יכול להיות שהשולחן הזה צריך להיות איזה גורם מפשר ומתכלל בין כל הגופים מכיוון שאנחנו רואים שהעירייה לא תמיד יכולה לעשות את זה ויש מקרים שאנחנו יכולים לעשות.

אורי מקלב: ירושלים חשובה וחשובה לנו עוד יותר העיר העתיקה.

אורי מקלב: באמת צריך לציין את חברי הכנסת שהעלו על ראש שמחתנו את הנושא הזה גם בימים האלה.

אורי מקלב: שני היבטים: יש היבט אחד שזה נקרא תושבי הרובע ומוסדות הרובע שנמצאים ברובע, זה היבט אחד.

אורי מקלב: הצרכים שלהם הם צרכים מסוימים וצריך לחשוב מה הם צריכים, עם מה הם מתמודדים ומה הקשיים שלהם.

אורי מקלב: כשאני אומר 'תושבים' אני מתכוון גם לאלה שנותנים את השירותים לתושבים האלה, אלה שבאים לבקר אותם, מוסדות החינוך שיש מסביב לזה.

אורי מקלב: יש דבר אחר והוא המבקרים ומחזקים את המסחר, התיירים.

אורי מקלב: אנחנו יודעים שהענף נחלש.

אורי מקלב: אתמול ציינו שאחרי תקופה כל כך ארוכה הגיעו עשרת אלפים איש לכותל המערבי, אנחנו צריכים לדעת שעשרת אלפים בכותל המערבי זה לא מספר שאנחנו היינו רגילים.

אורי מקלב: הייתה לנו שמחה שאתמול ב"זאת חנוכה", היום האחרון של חנוכה, ציינו אותו בחדשות ובכל מיני אתרים שהגיעו יותר אנשים.

אורי מקלב: אני יודע את זה מהקרובים, אני יודע את זה מעצמי - - -

<אביר נשיא: אדוני, אחד לא הגיע לרובע היהודי.

<אביר נשיא: מה אתה מדבר?

אורי מקלב: אנחנו מדברים שזה לכותל המערבי, שזה נסיעה ישירה וחזרה ובקושי הגיעו.

אורי מקלב: בכל אופן לעיר העתיקה אנשים נמנעים.

אורי מקלב: אנחנו יודעים שחלק מהאפשרות שהאנשים יגיעו.

אורי מקלב: תיירות, זה לא רק לתייר, זה לתחזק את המקום.

אורי מקלב: תיירים זה לא אלה שרק באים לתייר.

אורי מקלב: זה מחזק.

אורי מקלב: אנחנו יודעים כשרצו לסגור את עיר העתיקה, זה בתקופה של אולמרט, היו לנו ויכוחים האם סוגרים לרכב פרטי או לא.

אורי מקלב: חלק מהסיבות של ההתנגדות שלנו היו כי אנחנו רוצים את המעבר הזה.

אורי מקלב: המעבר הזה הוא לא רק לתיירים שעוברים.

אורי מקלב: זה לאיש שמגיע לעיר העתיקה, הוא חונה באמצע, הוא יוצא לטייל – זה חלק מחזק - - -

יואב בן צור: הוא יוצא, הוא מטייל, הוא אוכל.

אורי מקלב: הוא מטייל, אוכל הוא מביא.

אורי מקלב: אם מונעים ממנו כבר בכניסה לעיר העתיקה להיכנס, אז בעצם אתה מונע.

אורי מקלב: אני מקווה שאנחנו נמשיך את הדיונים.

<אביר נשיא: לא מכרתי בחצי שקל בחצי השנה האחרונה.

מיקי לוי: אביר, אנחנו רוצים להמשיך.

מיקי לוי: יכול להיות שבשנה שעברה עשינו חטא והעברנו 410 מיליון שקל ישירות לעיריית ירושלים.

מיקי לוי: השנה בא שר האוצר ואמר זה לשר לענייני ירושלים.

מיקי לוי: לכן אדוני אני מבקש שהשר לענייני ירושלים יופיע בדיונים הבאים כי זה נושא חשוב.

מיקי לוי: הרובע היהודי והכותל, אין יהודי בעולם שלא קרוב לליבו, אחת.

מיקי לוי: שתיים, אני מבקש עד שאנחנו נשב, שמישהו מכם יזום שולחן עגול.

מיקי לוי: עד שיושב ראש יזמן דיון נוסף שמישהו ירים את הכפפה הזאת.

מיקי לוי: חברים, תדברו, עכשיו אתם התחלתם פה לדבר פעם ראשונה.

מיקי לוי: שלוש, חברים תקשיבו טוב, אם אנחנו לא נעשה מעשה, אנחנו בידנו לגרום לכך שהרובע היהודי ייפול פעם נוספת!

מיקי לוי: אלפיים שנה לא היינו שם, החזרנו אותו אחרי מלחמת ששת הימים - - -

<אתי ירדן: מיקי, אנחנו לא ניתן לזה לקרות.

מיקי לוי: אם לא נעשה מעשה הרובע היהודי ייפול.

יואב בן צור: תודה רבה.

יואב בן צור: תודה לכולם שהגיעו.

יואב בן צור: אני רוצה לסכם בכמה מילים.

יואב בן צור: מכל הדברים שדיברו כל האנשים הנכבדים פה אני התרשמתי שיש פה בעיה אחת.

יואב בן צור: יש אמירה תלמודית נועדת: "דבר אחד לדור ולא שני דברים".

יואב בן צור: דבר מלשון דובר.

יואב בן צור: כשיש אדם אחד או גוף אחד שבצעם מנהל את כל ענייני הרובע גם בנושא של הפיתוח, גם בנושאי השוטף וגם בנושא של האכיפה, לא פיסית של האכיפה.

יואב בן צור: גוף שאנחנו יודעים שהוא עומד מול כל הגופים שצריכים לתת שירותים לעיר העתיקה.

יואב בן צור: אני חושב שברגע שיהיה גוף אחד כזה מצבנו יהיה הרבה יותר טוב כי בעצם נדע למי אנחנו מפנים את הטענות, מי נושא באחריות.

יואב בן צור: כשיש כל כך הרבה גופים שעובדים בתוך המערכת הזאת, כל כך הרבה סוגי גופים ותתי גופים, לא יודעים להחליט ותמיד זה נופל בין הכיסאות.

יואב בן צור: ההוא אחראי על החניון, אבל הוא לא אחראי על המחסום שנכנס לתוך הרובע.

יואב בן צור: הוא אחראי על השיפוץ של השבילים, הוא לא אחראי על חדרי אשפה, וזה התושבים.

יואב בן צור: זה גוף שיעמוד מול התושבים, שיעמוד מול המשטרה, שיעמוד מול העירייה ואנחנו יודעים שזה הגוף.

יואב בן צור: יכול להיות, יכול להיות שהחברה לפיתוח הרובע צריכה להתרחב.

יואב בן צור: להתרחב מבחינת היכולות שלה לתת מענה לדברים נוספים ושנדע שזה הגוף שיושב שם שהוא יהיה אחראי גם לפיתוח, גם לשוטף וגם על הכול.

יואב בן צור: יכול להיות שזה הפתרון ואולי לזה צריך ללכת.

יואב בן צור: אולי לכיוון הזה צריך ללכת.

יואב בן צור: אם נלך לכיוון הזה, אני חושב, שבסופו של הליך גם הגופים שנותנים היום שירותים כמו פמ"י וכל הדברים האלה, אנחנו יודעים שהם בעצם נותנים שירות לחברה לפיתוח הרובע.

יואב בן צור: צריך ליצור את הסנכרון.

יואב בן צור: אפשר ליצור אותו, אבל עם אחראי אחד שאליו נבוא בטענות.

יואב בן צור: אני לא גומר עם זה.

יואב בן צור: אני מקווה, אני אומר את זה בזהירות, אני מקווה שאצליח להביא גם את ראש העיר לישיבה הבאה.

<אביר נשיא: צריכים, צריכים.

יואב בן צור: אני מקווה.

יואב בן צור: גם את השר לענייני ירושלים וגם ראש העיר, נביא אותם ואולי נגיע בוועדה הזאת לפתרון.

מיקי לוי: מישהו מכם מוכן לעשות שתי ישיבות על הישיבה.

מיקי לוי: לעשות איזה תאום ציפיות?

רחל עזריה: מתי תתקיים ישיבת ההמשך, תוך כמה זמן?

יואב בן צור: אני מקווה שתוך חודש נעשה ישיבת נוספת.

יואב בן צור: תודה רבה.

יואב בן צור: הישיבה נעולה.